উইটোল্ড পিলেকি

**উইটোল্ড পিলেকি** (; ১৩ মে ১৯০১২৫ মে ১৯৪৮), *যিনি রোমান জেজিয়েরস্কি*, *টমাস সেরাফিনস্কি*, *ড্রুহ* এবং *উইটোল্ড* ছদ্মনামে পরিচিত, ছিলেন দ্বিতীয় বিশ্বযুদ্ধের একজন পোলিশ অশ্বারোহী কর্মকর্তা, গোয়েন্দা এজেন্ট এবং প্রতিরোধ আন্দোলনের নেতা।

তরুণ বয়সে, **পিলেকি** পোলিশ আন্ডারগ্রাউন্ড স্কাউটিংয়ে যোগ দেন; প্রথম বিশ্বযুদ্ধের, পরবর্তী সময়ে তিনি পোলিশ মিলিশিয়ায় এবং পরে পোলিশ সেনাবাহিনীতে যোগ দেন। তিনি ১৯২১ সালে শেষ হওয়া পোলিশ-সোভিয়েত যুদ্ধে অংশগ্রহণ করেন। ১৯৩৯ সালে, তিনি জার্মান আক্রমণের বিরুদ্ধে পোল্যান্ডের ব্যর্থ প্রতিরোধ যুদ্বেঅংশ নেওয়ার পর,পোলিশ প্রতিরোধ আন্দোলনে যোগ দেন। তিনি সিক্রেট পোলিশ আর্মি প্রতিরোধ আন্দোলনের সহ-প্রতিষ্ঠা ছিলেন।

১৯৪০ সালে, **পিলেকি** স্বেচ্ছায় দখলদার জার্মান বাহিনীর হাতে বন্দি হন, যাতে তিনি  আউশভিৎজ কনসেনট্রেশন ক্যাম্পে প্রবেশ করে ভেতরের পরিস্থিতি জানতে পারেন। সেখানে, তিনি শত শত বন্দিকে অন্তর্ভুক্ত করে একটি প্রতিরোধ আন্দোলন গড়ে তোলেন এবং গোপনে জার্মান নৃশংসতার বিস্তারিত প্রতিবেদন তৈরি করেন, যা হোম আর্মি সদর দপ্তরে পৌঁছে দেওয়া হয় এবং পশ্চিমা মিত্রদের কাছে পাঠানো হয়।

১৯৪৩ সালের এপ্রিলে আউশভিৎজ থেকে পালিয়ে যাওয়ার পর, পিলেকি ১৯৪৪ সালের আগস্ট-অক্টোবরের ওয়ারশ বিদ্রোহে লড়াই করেন। বিদ্রোহ দমনের পর, তাকে জার্মান যুদ্ধবন্দী শিবিরে আটক করা হয়। পোল্যান্ডে কমিউনিস্ট শাসন প্রতিষ্ঠিত হওয়ার পরেও, তিনি লন্ডনভিত্তিক নির্বাসিত পোলিশ সরকারের প্রতি অনুগত ছিলেন। ১৯৪৫ সালে, তিনি পোল্যান্ডের পরিস্থিতি সম্পর্কে নির্বাসিত সরকারকে রিপোর্ট করার জন্য পোল্যান্ডে ফিরে আসেন। ফিরে আসার আগে, পাইলেকি তার পূর্ববর্তী প্রতিবেদনগুলি একত্রিত করে*উইটোল্ড প্রতিবেদন*  তৈরি করেন, যেখানে তিনি আউশভিৎসের অভিজ্ঞতা বিশদভাবে তুলে ধরেন, কারণ তিনি আশঙ্কা করেছিলেন যে নতুন কমিউনিস্ট সরকার তাকে হত্যা করতে পারে।

১৯৪৭ সালে তিনি গোপন পুলিশ হাতে গ্রেপ্তার হন এবং "বিদেশি সাম্রাজ্যবাদের" পক্ষে কাজ করার অভিযোগে নির্যাতন ও  প্রহসনের বিচারের শিকার হন। ১৯৪৮ সালে তাকে মৃত্যুদণ্ড দেওয়া হয়। তার গল্প, যা পোলিশ কমিউনিস্ট শাসকদের জন্য অস্বস্তিকর ছিল, বহু দশক ধরে প্রায় অজানা রয়ে যায়; আউশভিৎস পিলেকির মিশনের প্রথম বিবরণ পাওয়া যায় পোলিশ ইতিহাসবিদ জোজেফ গার্লিন্সকি রচিত *[[:en:Fighting Auschwitz: The Resistance Movement in the Concentration Camp|ফাইটিং আউশভিৎস: দ্য রেজিস্ট্যান্স মুভমেন্ট ইন দ্য কনসেন্ট্রেশন ক্যাম্প]],* ১৯৭৫ বইয়ে, যিনি নিজে একজন প্রাক্তন আউশভিৎস বন্দী ছিলেন এবং যুদ্ধের পরে ব্রিটেনে চলে এসেছিলেন। পরবর্তী বছরগুলোতে, বিশেষ করে পোল্যান্ডে কমিউনিজমের পতনের পর, পিলেস্কির জীবন ও কর্মের ওপর গবেষণা সহজতর হয় এবং পোলিশ ইতিহাসবিদদের প্রচেষ্টায় তার সম্পর্কে বেশ কয়েকটি গুরুত্বপূর্ণ গবেষণা প্রকাশিত হয়।
## জীবনী

### জীবনের প্রথমার্ধ
[বাম|থাম্ব| পিলেকি ''(প্রথম ডানে)'' একজন স্কাউট হিসেবে, ওরিওল, [রাশিয়া, ১৯১৭]]
উইটোল্ড পিলেকি ১৩ মে ১৯০১ সালে রাশিয়ান সাম্রাজ্যের কারেলিয়ার ওলোনেটস শহরে জন্মগ্রহণ করেন। তিনি লেলিওয়া কোট অব আর্মস এর পোলিশ-ভাষী অভিজাত পরিবার শ্লাখতার বংশধর ছিলেন। ১৮৬৩-৬৪ সালের জানুয়ারীতে বিদ্রোহে অংশগ্রহণের জন্য তার পূর্বপুরুষদের লিথুয়ানিয়ায় (পূর্ববর্তী নওগ্রোডেক ভয়েভোডশিপ অঞ্চল, বর্তমানে বেলারুশে ) তাদের বাড়ি থেকে রাশিয়ায় নির্বাসিত করা হয়, এবং তাদের সম্পত্তির একটি বড় অংশ বাজেয়াপ্ত করা হয়। উইটোল্ড ছিলেন বন পরিদর্শক জুলিয়ান পিলেকি এবং লুডভিকা ওসিসিমস্কার পাঁচ সন্তানের একজন।

১৯১০ সালে, উইটোল্ড তার মা এবং ভাইবোনদের সাথে ভিলনিয়াসে চলে যান,যেখানে তিনি একটি পোলিশ স্কুলে ভর্তি হন। তবে তার বাবা **ওলোনেতসে** থেকে যান। ভিলনিয়াসে, পিলেকি একটি স্থানীয় স্কুলে পড়াশোনা করেন এবং আন্ডারগ্রাউন্ড পোলিশ স্কাউটিং অ্যান্ড গাইডিং অ্যাসোসিয়েশনে যোগ দেন।

প্রথম বিশ্বযুদ্ধ শুরু হওয়ার পর, ১৯১৬ সালে পিলেকিকে তার মা রাশিয়ার ওরিওল শহরের একটি স্কুলে পাঠান, যা ভিলনিয়াসের চেয়ে তুলনামূলকভাবে নিরাপদ ছিল। সেখানে তিনি একটি জিমনেসিয়ামে (মাধ্যমিক বিদ্যালয়) পড়াশোনা করেন এবং *ZHP-* এর একটি স্থানীয় শাখা প্রতিষ্ঠা করেন।

### পোলিশ-সোভিয়েত যুদ্ধ
১৯১৮ সালে, রুশ বিপ্লবের প্রাদুর্ভাব এবং প্রথম বিশ্বযুদ্ধে কেন্দ্রীয় শক্তিগুলির পরাজয়ের পর, পিলেকি ভিলনিয়াসে ফিরে আসেন, যা তখনও পোলিশ সরকারের নিয়ন্ত্রণের বাইরে ছিল এবং মেজর জেনারেল ওয়াডিস্লাও ওয়েজটকোর নেতৃত্বে একটি আধাসামরিক বাহিনী, লিথুয়ানিয়া ও বেলারুশের আত্মরক্ষার ZHP বিভাগে যোগদান করেন। মিলিশিয়ারা পথচারী জার্মান সৈন্যদের নিরস্ত্র করে এবং সোভিয়েত লাল সেনাবাহিনীর আসন্ন আক্রমণ থেকে শহরকে রক্ষা করার জন্য অবস্থান নেয়। ১৯১৯ সালের ৫ জানুয়ারী বলশেভিক বাহিনীর কাছে ভিলনিয়াসের পতনের পর, পিলেকি এবং তার ইউনিট সোভিয়েত বাহিনীর পিছনে থেকে গেরিলা যুদ্ধ শুরু করে। এরপর তিনি এবং তার সহযোদ্ধারা বিয়ালিস্টকে ফিরে যান, যেখানে পিলেকি পোল্যান্ডের সদ্য গঠিত সেনাবাহিনীতে একজন *[[:en:Private (rank)|সেরেগোই]]* (**প্রাইভেট**) **সৈনিক** হিসেবে যোগ দেন। ১৯১৯-১৯২০ সালের পোলিশ-সোভিয়েত যুদ্ধে তিনি, ক্যাপ্টেন জের্জি ডাব্রোস্কির অধীনে যুদ্ব করেন এবং ভিলনা অভিযানে অংশগ্রহণ করেন। তিনি কিয়েভ অভিযানে(১৯২০) যুদ্ধ করেন এবং তৎকালীন পোলিশ শহর গ্রোডনো রক্ষার জন্য একটি অশ্বারোহী ইউনিটের অংশ হিসেবেও যুদ্ধ করেন। ১৯২০ সালের ৫ আগস্ট তিনি  যোগদান করেন এবং গুরুত্বপূর্ণ ওয়ারশ যুদ্ব এবং তারপর রুডনিংকাই বন অঞ্চলে যুদ্ধ করেন। পিলেকি পরবর্তীতে ১৯২০ সালের অক্টোবরে জেলিগোস্কির বিদ্রোহের সদস্য হিসেবে পোলিশ-লিথুয়ানিয়ান যুদ্ধে জড়িত হন যেখানে পোলিশ সৈন্যরা একটি **ফলস-ফ্ল্যাগ** অভিযানের মাধ্যমে ভিলনিয়াস দখল করে।

### যুদ্ধের বছরগুলি
১৯২১ সালের মার্চ মাসে পোলিশ-সোভিয়েত যুদ্ধের সমাপ্তির পর, পিলেকিকে *[[Plutonowy|প্লুটোনোভি]]* (কর্পোরাল) পদে উন্নীত করা হয়, একজন নন-কমিশনড অফিসার হিসেবে। এর কিছুদিন পরেই, পিলেকিকে সেনাবাহিনীর রিজার্ভ বাহিনীতে স্থানান্তর করা হয়, যেখানে তিনি গ্রুডজিডজের ক্যাভালরি রিজার্ভ অফিসার্স ট্রেনিং স্কুলে নন-কমিশন্ড অফিসার পদমর্যাদার জন্য প্রয়োজনীয় কোর্স সম্পন্ন করেন। একই বছরের শেষের দিকে তিনি তার মাধ্যমিক শিক্ষা (মাতুরা) সম্পন্ন করেন।**' তিনি স্টেফান ব্যাটোরি বিশ্ববিদ্যালয়ের [[চারুকলা|চারুকলা অনুষদে]] স্বপ্লকালীন কোর্সে ভর্তি হন কিন্তু আর্থিক সমস্যা এবং তার বাবার অবনতিশীল স্বাস্থ্যের কারণে ১৯২৪ সালে পড়াশোনা ছেড়ে দিতে বাধ্য হন। ১৯২৫ সালের জুলাই মাসে, পিলেকিকে ২৬তম ল্যান্সার রেজিমেন্টে চোরি নিশানা পদমর্যাদায় নিযুক্ত করা হয়। পরের বছর পিলেকিকে [[:en:Podporucznik|পডপোরুকজনিক]] (দ্বিতীয় লেফটেন্যান্ট, ১৯২৩ সাল থেকে জ্যেষ্ঠতা সহ) পদে পদোন্নতি দেওয়া হবে। ১৯২৬ সালের সেপ্টেম্বরে, পিলেকি [[Nowogródek Voivodeship (1919–1939)|নভোগ্রোডেক ভোইভোডশিপ]] এর লিডা জেলায় তার পরিবারের পৈতৃক সম্পত্তি, [[Sukurcze|সুকুরচে]]-এর মালিক হন। ১৯৩১ সালে, তিনি  কে বিয়ে করেন। পরবর্তী দুই বছরের মধ্যে তাদের দুটি সন্তান, আন্দ্রেজ এবং ,  ভিলনিয়াসে জন্মগ্রহণ করে। পিলেকি স্থানীয় কৃষক সম্প্রদায়কে সক্রিয়ভাবে সহায়তা করেন। তিনি একজন অপেশাদার কবি এবং চিত্রশিল্পীও ছিলেন। তিনি ১৯৩২ সালে ক্রাকাস সামরিক ঘোড়সওয়ার প্রশিক্ষণ কর্মসূচির আয়োজন করেন এবং প্রথম লিডা সামরিক প্রশিক্ষণ [[স্কোয়াড্রন|স্কোয়াড্রনের]] কমান্ডার নিযুক্ত হন, যা ১৯৩৭ সালে পোলিশ ১৯তম পদাতিক ডিভিশনের অধীনে ন্যস্ত করা হয়েছিল। ১৯৩৮ সালে, পিলেকি তার কর্মতৎপরতার জন্য সিলভার ক্রস অফ মেরিট পেয়েছিলেন।**'

### দ্বিতীয় বিশ্বযুদ্ধ

#### পোলিশ সেপ্টেম্বর প্রচার অভিযান
১৯৩৯ সালের মাঝামাঝি সময়ে পোলিশ-জার্মান উত্তেজনা বৃদ্ধি পাওয়ার সাথে সাথে, পিলেকিকে ২৬ আগস্ট ১৯৩৯ সালে অশ্বারোহী প্লাটুন কমান্ডার হিসেবে নিযুক্ত করা হয়। তাকে মেজর জেনারেল জোজেফ কোয়াসিসজেভস্কির অধীনে ১৯তম পদাতিক ডিভিশনে নিযুক্ত করা হয়েছিল, যা সেনাবাহিনী প্রুসির অংশ ছিল এবং তার ইউনিট পোল্যান্ড আক্রমণের সময় অগ্রসরমান জার্মানদের বিরুদ্ধে ভয়নক যুদ্ধে অংশ নিয়েছিল। ৫/৬ সেপ্টেম্বর রাতে পিওত্রকো ট্রাইবুনালস্কির যুদ্ধে জার্মান বাহিনীর সাথে সংঘর্ষে ১৯তম ডিভিশন প্রায় সম্পূর্ণরূপে ধ্বংস হয়ে যায়। যারা বেচে ছিলের তাদেরকে ৪১তম পদাতিক ডিভিশনে অন্তর্ভুক্ত করা হয়েছিল, যা দক্ষিণ-পূর্বে লুও (বর্তমানে লুভিভ, ইউক্রেন) এবং রোমানিয়ান ব্রিজহেডের দিকে মোতায়েন করা হয়েছিল। ৪১তম ডিভিশনে, পিলেকি মেজর জান ওলোডারকিউইচের অধীনে তার অশ্বারোহী ডিটাচমেন্টের ডিভিশনাল সেকেন্ড-ইন-কমান্ড হিসেবে দায়িত্ব পালন করেন। তিনি এবং তার অধীনস্থ যোদ্বারা সাতটি জার্মান ট্যাঙ্ক ধ্বংস করেছিলেন, একটি বিমান ভূপাতিত করেছিলেন এবং ভুমিতে অবতরন করা আরও দুটি বিমান ধ্বংস করেছিলেন। ১৭ সেপ্টেম্বর, সোভিয়েত ইউনিয়ন পূর্ব পোল্যান্ড আক্রমণ করে, যা ইতিমধ্যে হতাশাগ্রস্ত পোলিশ বাহিনীর পরিস্থিতিকে আরও খারাপ করে তোলে। ২২ সেপ্টেম্বর, ৪১তম ডিভিশন একটি বড় পরাজয়ের সম্মুখীন হয় এবং আত্মসমর্পণ করে। ওলোডারকিউইচ এবং পিলেকি সেই অনেক সৈন্যের মধ্যে ছিলেন যারা কমান্ডার-ইন-চিফ জেনারেল এডওয়ার্ড স্মিগলি-রাইডজের রোমানিয়া হয়ে ফ্রান্সে পিছু হটার আদেশ অমান্য করে পোল্যান্ডে আত্মগোপনে থাকার সিদ্ধান্ত নেন।

#### প্রতিরোধ
১৯৩৯ সালের ৯ নভেম্বর ওয়ারশতে, মেজর ওলোডার্কিউইচ, সেকেন্ড লেফটেন্যান্ট পিলেকি, সেকেন্ড লেফটেন্যান্ট জের্জি মারিঞ্জ, জের্জি স্কোকজিনস্কি এবং ভাই জান এবং স্ট্যানিস্লো ড্যাঙ্গেল সিক্রেট পোলিশ আর্মি প্রতিষ্ঠা করেন যা পোল্যান্ডের প্রথম গোপন সংগঠনগুলির মধ্যে একটি। ওলোডার্কিউইচ এর নেতা হন, আর পিলেকি TAP-এর সাংগঠনিক প্রধান হিসেবে দায়িত্ব পালন করেন, যখন এটি ওয়ারস, সিডলস, রাডোম, লুবলিন এবং মধ্য পোল্যান্ডের অন্যান্য প্রধান শহরগুলোতে সম্প্রসারিত হয়। কভার হিসেবে, পিলেকি একটি প্রসাধনী গুদামের ব্যবস্থাপক হিসেবে কাজ করতেন। ২৫ নভেম্বর ১৯৩৯ সালের ২৫ নভেম্বর থেকে ১৯৪০ সালের মে পর্যন্ত, তিনি TAP-এর পরিদর্শক এবং চিফ অব স্টাফ ছিলেন। ১৯৪০ সালের আগস্ট থেকে, তিনি এর প্রথম শাখা (সংগঠন ও সংহতি) এর প্রধান ছিলেন।

TAP খ্রিস্টীয় আদর্শিক মূল্যবোধের উপর ভিত্তি করে গঠিত হয়েছিল। পিলেকি সম্ভাব্য মিত্রদের যাতে দূরে সরিয়ে না দেওয়া হয় সে জন্য ধর্মীয় মিশন এড়াতে চেয়েছিলেন, কিন্তু ওলোডারকিউইচ  পোল্যান্ডের পরাজয়ের জন্য ক্যাথলিক জাতি গঠনে ব্যর্থতাকে দায়ী করেন এবং ডানপন্থী গোষ্ঠীগুলোর সমর্থন নিয়ে দেশটিকে পুনর্গঠনের পরিকল্পনা করেন।  ১৯৪০ সালের বসন্তে পিলেকি দেখতে পান যে ওলোডারকিউইচের দৃষ্টিভঙ্গি আরও ইহুদি-বিরোধী হয়ে উঠেছে,  এবং তিনি তাদের নিউজলেটারে **'-এ [[অতি জাতীয়তাবাদ|চরম -জাতীয়তাবাদী]] মতবাদ যুক্ত করেছেন। ওলোডারকিউইচ আরও কট্টর-ডানপন্থী আন্ডারগ্রাউন্ড  গোষ্ঠীর সঙ্গে সংযুক্ত হওয়ার কথাবার্তা চালাচ্ছিলেন, যার মধ্যে একটি দল ছিল যারা [[নাৎসি জার্মানি|নাৎসি জার্মানিকে]] পোলিশ [[পুতুল রাষ্ট্র|পুতুল সরকার]] গঠনের প্রস্তাব দিয়েছিল।  তাকে থামানোর জন্য, পিলেকি প্রতিদ্বন্দ্বী প্রতিরোধ সংগঠন সশস্ত্র সংগ্রাম ইউনিয়নের প্রধান কর্নেল স্টেফান রোয়েকির কাছে যান। এই সংগঠনটি ইহুদিদের সমান অধিকারের পক্ষে ছিল, জার্মান নৃশংসতার বিষয়ে গোয়েন্দা তথ্য সংগ্রহ করত এবং পশ্চিমা মিত্রদের কাছে তা দূত মার্ফত পাঠিয়ে তাদের হস্তক্ষেপ কামনা করতো। ZWZ পোলিশ নির্বাসিত সরকারকে সতর্ক করেছিল যে জার্মানরা ইহুদিদের বিরুদ্ধে পোলিশদের ঘৃণা উসকে দিচ্ছে এবং এর ফলে পোল্যান্ডে একটি কুইজলিং সরকারের (নাৎসিদের পুতুল সরকার) উত্থান হতে পারে।

পিলেকি TAP-কে রোয়েকির কর্তৃত্ব মেনে নেওয়ার আহ্বান জানান, কিন্তু ওলোডার্কিউইচ তা প্রত্যাখ্যান করেন এবং একটি ইশতেহার জারি করেন, যেখানে তিনি ঘোষণা করেন যে ভবিষ্যতের পোল্যান্ডকে অবশ্যই খ্রিস্টীয় ও জাতীয় পরিচয়ের ভিত্তিতে গড়ে তুলতে হবে এবং যারা এই ধারণার বিরোধিতা করবে, তাদের "আমাদের ভূমি থেকে সরিয়ে দেওয়া উচিত"। পিলেকি প্রস্তাবিত শপথ গ্রহণ করতে অস্বীকৃতি জানান। আগস্ট মাসে ওলোডারকিউইচ একটি TAP বৈঠকে ঘোষণা করেন যে শেষ পর্যন্ত তারা রোভেকির নেতৃত্বাধীন মূল গোপন প্রতিরোধ আন্দোলনে যোগ দেবে—এবং এর পাশাপাশি  পিলেকির জন্য একটি নতুন প্রস্তাব উত্থাপন করা হয়ঃ তাকে [[অশউইৎজ বন্দী শিবির|আউশভিৎজ কনসেনট্রেশন ক্যাম্পে]] অনুপ্রবেশ করতে হবে।  জার্মানরা কীভাবে তৎকালীন নতুন শিবিরটি পরিচালনা করত সে সম্পর্কে খুব কমই জানা ছিল, যেটিকে [[নির্মূল শিবির|মৃত্যু শিবিরের]] পরিবর্তে একটি বন্দী শিবির বা বৃহৎ কারাগার বলে মনে করা হত।   ওয়াল্ডারকিউইচ বলেছিলেন যে এটি কোনও আদেশ নয় বরং স্বেচ্ছাসেবার জন্য একটি আমন্ত্রণ।  যদিও পিলেকি এটিকে ওয়াল্ডারকিউইচের আদর্শকে সমর্থন করতে অস্বীকার করার শাস্তি হিসেবে দেখেছিলেন। তবুও, তিনি সম্মত হন,  যার ফলে পরবর্তী বছরগুলোতে অনেক সূত্রে তাকে আউশভিৎজে অনুপ্রবেশের জন্য স্বেচ্ছাসেবক হিসেবে বর্ণনা করা হয়।  

==== আউশভিৎজ ====
১৯ সেপ্টেম্বর ১৯৪০ সালে গ্রেপ্তার হওয়া ২০০০ ব্যক্তির মধ্যে পিলেকি ছিলেন একজন। তিনি টমাস সেরাফিনস্কির পরিচয়পত্র ব্যবহার করেছিলেন, যাকে ভুল করে মৃত বলে ধরে নেওয়া হয়েছিল।   পিলেকি কীভাবে আউশভিৎসে পৌঁছালেন, তা নিয়ে দুটি পৃথক গল্প বা [[পিছনের গল্প|পটভূমি]] প্রচলিত আছে। এক সংস্করণে বলা হয়, তিনি ইচ্ছাকৃতভাবে ওয়ারশর রাস্তায় জার্মান বাহিনীর গণগ্রেপ্তারের (স্ট্রিট রাউন্ড-আপের) শিকার হন, যাতে তিনি শিবিরে অনুপ্রবেশ করতে পারেন। অন্য সংস্করণে বলা হয়, তিনি এলিওনোরা ওস্ত্রোভস্কার অ্যাপার্টমেন্টে (পোলিশ আর্মি স্ট্রিট) একটি তল্লাশির সময় গ্রেপ্তার হন। এরপর, ১৯৪০ সালের ২১ থেকে ২২ সেপ্টেম্বরের মধ্যে, ১,৭০৫ জন অন্যান্য বন্দীর সাথে, পাইলেকি আউশভিৎসে পৌঁছান যেখানে সেরাফিনস্কির নামে তাকে ৪৮৫৯ নম্বর বন্দী হিসেবে চিহ্নিত করা হয়। ১৯৪১ সালের শরৎকালে তিনি জানতে পারেন যে বাইরের বিশ্বে ওয়ারশতে, তাকে ''পোরুচনিক'' (প্রথম লেফটেন্যান্ট) পদে উন্নীত করা হয়েছে।
[[চিত্র:Witold_Pilecki_KL_Auschwitz.jpg|বাম|থাম্ব| KL-Auschwitz বন্দী KL নম্বর ৪৮৫৯, ১৯৪০ হিসাবে উইটোল্ড পিলেকি]]
বিভিন্ন দাস শ্রমিক ''কোমান্ডোতে'' থাকাকালীন এবং আউশউইৎজে [[নিউমোনিয়া|নিউমোনিয়া থেকে]] বেঁচে যাওয়া, পিলেকি একটি গোপন সামরিক সংস্থা ইউনিয়ন সংগঠিত করেছিলেন। এর কাজ ছিল বন্দীদের মনোবল উন্নত করা, ক্যাম্পের বাইরে থেকে খবর সরবরাহ করা, এর সদস্যদের অতিরিক্ত খাবার এবং পোশাক বিতরণ করা, গোয়েন্দা নেটওয়ার্ক স্থাপন করা এবং ত্রাণ আক্রমণের ক্ষেত্রে ক্যাম্প দখলের জন্য বিচ্ছিন্ন দলগুলিকে প্রশিক্ষণ দেওয়া। ''ZOW'' গোপন সেল হিসেবে সংগঠিত ছিল, প্রতিটিতে পাঁচজন সদস্য ছিল। সময়ের সাথে সাথে, আউশভিৎসের অনেক ছোট ছোট গোপন সংগঠন অবশেষে ''ZOW-এর'' সাথে একীভূত হয়। 

তার কর্তব্যের অংশ হিসেবে পিলেকি গোপনে প্রতিবেদন তৈরি করতেন এবং মুক্তিপ্রাপ্ত অথবা পলাতক বন্দীদের সহায়তায় হোম আর্মি সদর দপ্তরে পাঠাতেন।  ১৯৪০ সালের অক্টোবরে প্রেরিত প্রথম বার্তাটিতে ক্যাম্প এবং অনাহার ও নৃশংস শাস্তির মাধ্যমে বন্দীদের হত্যার বর্ণনা দেওয়া হয়েছিল; এটি "দখলদারদের সন্ত্রাস ও অনাচার" সম্পর্কিত হোম আর্মির প্রতিবেদনের ভিত্তি হিসাবে ব্যবহৃত হয়েছিল। আউশভিৎজ থেকে পালাতে সক্ষম বন্দীরা পিলেকির আরও কিছু জিনিসপত্র পাচার করেছিল।

পিলেকির প্রতিবেদনগুলোর উদ্দেশ্য ছিল হোম আর্মির অনুমোদন লাভ করা, যাতে ZOW একটি বিদ্রোহ পরিচালনা করে শিবিরকে মুক্ত করতে পারে। তবে, হোম আর্মির পক্ষ থেকে এমন কোনো প্রতিক্রিয়া আসেনি। ১৯৪২ সালে, পিলেকির প্রতিরোধ আন্দোলন একটি হাতে তৈরি রেডিও ট্রান্সমিটার ব্যবহার করে শিবিরের বন্দিদের সংখ্যা, মৃত্যুর হার এবং পরিস্থিতি সম্পর্কে তথ্য সম্প্রচার করত। সাত মাস ধরে পাচারকৃত যন্ত্রাংশ ব্যবহার করে এই গোপন রেডিও স্টেশনটি নির্মিত হয়েছিল। এটি ১৯৪২ সালের শরৎ পর্যন্ত কার্যকর ছিল, তবে এক বন্দির অসতর্ক কথাবার্তার কারণে অবস্থান ফাঁস হওয়ার আশঙ্কায় পিলেকির লোকেরা এটি ভেঙে ফেলেন।  পিলেকির দেওয়া তথ্য ছিল পশ্চিমা মিত্রদের জন্য আউশভিৎজ সম্পর্কে গোয়েন্দা তথ্যের একটি প্রধান উৎস। পাইলেকি আশা করেছিলেন যে হয় মিত্রশক্তিরা শিবিরে অস্ত্র বা সৈন্য পাঠাবে, অথবা হোম আর্মি বাহির থেকে শিবিরে আক্রমণ চালাবে। 

এসএস-আন্টারস্টর্মফুহরার ম্যাক্সিমিলিয়ান গ্র্যাবনারের নেতৃত্বে ক্যাম্প [[গেস্টাপো]] ''ZOW'' সদস্যদের  খুঁজে বের করতে প্রচেষ্টা দ্বিগুণ করে এবং অনেককে হত্যা করে।   সবচেয়ে খারাপ পরিণতি এড়াতে পিলেকি শিবির থেকে পালানোর সিদ্ধান্ত নেন, যাতে তিনি হোম আর্মি নেতাদের বোঝাতে পারেন যে মুক্তির চেষ্টা করা সম্ভব। ১৯৪৩ সালের ২৬-২৭ এপ্রিল রাতে, পিলেকি শিবিরের বেড়ার বাইরে একটি বেকারিতে নাইট শিফটে কাজ করার দায়িত্ব পান। তিনি ও তার দুই সঙ্গী একটি ধাতব দরজা ভেঙে, এক প্রহরীকে পরাস্ত করে, টেলিফোন লাইন কেটে শিবিরের বাইরের সীমানায় পালিয়ে যেতে সক্ষম হোন। এসএস রক্ষীদের তারা কাঠের ঘরে আটকে রেখে বাইরে থেকে ব্যারিকেড দেয় এবং পালানোর আগে অ্যালার্মের তার কেটে দেয়। তারা পূর্ব দিকে রওনা হন এবং কয়েক ঘণ্টার মধ্যে জেনারেল গভর্নমেন্টে অঞ্চলে প্রবেশ করেন, সঙ্গে জার্মানদের কাছ থেকে চুরি করা গুরুত্বপূর্ণ নথিও নিয়ে যান। পুরুষরা পায়ে হেঁটে আলওয়ার্নিয়া গ্রামে পালিয়ে যায় যেখানে তাদের একজন পুরোহিত সাহায্য করেন এবং তারপর টাইনিকে যান যেখানে স্থানীয়রা তাদের সহায়তা করে। পরে, তারা বোচনিয়ার কাছে পোলিশ প্রতিরোধের সেফ হাউসে পৌঁছায়, যা কাকতালীয়ভাবে কমান্ডার টমাস সেরাফিনস্কির মালিকানাধীন ছিল - সেই ব্যক্তি যার পরিচয় পিলেকি আউশভিৎসে ঢোকার সময় ব্যবহার করেছিলেন।   যাত্রার এক পর্যায়ে, জার্মান সৈন্যরা পিলেকিকে থামানোর চেষ্টা করে, পালানোর সময় তাকে লক্ষ্য করে গুলি চালায়; বেশ কয়েকটি গুলি তার পোশাক ভেদ করে চলে যায়, আর একটি তাকে আঘাত করলেও হাড় বা গুরুত্বপূর্ণ অঙ্গগুলোর ক্ষতি করতে পারেনি। 

==== আউশভিৎসের বাইরে ====
পলাতক হিসেবে বেশ কয়েকদিন থাকার পর, পিলেকি হোম আর্মির ইউনিটগুলির সাথে যোগাযোগ স্থাপন করেন। ১৯৪৩ সালের জুন মাসে, নাউই উইসনিকজে, পিলেকি আউশউইৎসের পরিস্থিতির উপর একটি খসড়া প্রতিবেদন প্রস্তুত করেন। এটি যে খামারে তিনি আশ্রয় নিয়েছিলেন, সেখানেই মাটিচাপা দেওয়া হয় এবং তার মৃত্যুর পর এটি প্রকাশিত হয়। ১৯৪৩ সালের আগস্ট মাসে, ওয়ারশতে ফিরে, পিলেকি উইটোল্ডের প্রতিবেদন প্রস্তুত করতে শুরু করেন, যা যা মূলত আউশভিৎসের গোপন প্রতিরোধ আন্দোলন নিয়ে ছিল। এটি তিনটি প্রধান বিষয়ে আলোকপাত করেছিল—

# **ZOW এবং এর সদস্যদের কার্যক্রম**
# **পিলেস্কির নিজস্ব অভিজ্ঞতা**
# **বন্দিদের, বিশেষত ইহুদিদের, নির্মূলকরণ (সীমিত পরিসরে উল্লেখিত)*'

মূল উদ্দেশ্য ছিল হোম আর্মিকে বোঝানো, যাতে তারা বন্দিদের মুক্ত করার জন্য একটি অভিযান পরিচালনা করে। তবে হোম আর্মির নেতৃত্ব এই পরিকল্পনাকে অবাস্তব বলে মনে করে। তাদের মতে, এমন একটি আক্রমণ সফল হলেও, মুক্ত বন্দিদের জন্য যথেষ্ট পরিবহন, সরবরাহ এবং আশ্রয়ের ব্যবস্থা করা সম্ভব হতো না। এদিকে, সোভিয়েত [[লাল ফৌজ|রেড আর্মি]], ক্যাম্পের আক্রমণাত্মক দূরত্বের মধ্যে থাকা সত্ত্বেও, এটি মুক্ত করার জন্য তারা হোম আর্মি ও ZOW-এর সঙ্গে যৌথ অভিযান চালানোর কোনো আগ্রহ দেখায়নি। 

প্রতিরোধে পুনরায় যোগদানের কিছুক্ষণ পরেই, পিলেকি *রোমান জেজিয়ার্সকি* ছদ্মনাম ব্যবহার করে *কেডিউ* নাশকতা ইউনিটের সদস্য হন। তিনি একটি গোপন কমিউনিস্ট বিরোধী সংগঠন, *NIE-* তেও যোগদান করেন। ১৯৪৪ সালের ১৯ ফেব্রুয়ারি তিনি অশ্বারোহী ক্যাপ্টেন পদে উন্নীত হন। ওয়ারশ বিদ্রোহে জড়িত হওয়ার আগ পর্যন্ত, পাইলেকি *ZOW* এবং হোম আর্মির কার্যক্রমের সমন্বয় সাধন করে চলেছিলেন এবং *ZOW কে* যতটা সম্ভব সীমিত সহায়তা প্রদান করেছিলেন।

আউশভিটসে, পাইলেকি লেখক ইগর নিউয়ারলির সাথে দেখা করেছিলেন, যার ইহুদি স্ত্রী বারবারা ওয়ারশতে লুকিয়ে ছিলেন। নিউয়ারলিস ইহুদিদের জীবন বাঁচানোর চেষ্টা করার জন্য জানুস কর্কজাকের সাথে কাজ করছিল। পাইলেকি বারবারা নিউয়ারলিকে পোলিশ প্রতিরোধ থেকে অর্থ দিয়েছিলেন, যা তিনি বেশ কয়েকটি ইহুদি পরিবারকে দিয়েছিলেন যাদের তিনি এবং তার স্বামী সুরক্ষিত করেছিলেন। সে তার নিজের ব্ল্যাকমেইলার, যে নিজেকে ইহুদি বলে এবং গেস্টাপোতে তার রিপোর্ট করার হুমকি দিয়েছিল, তাকে পরিশোধ করার জন্য তাকে টাকাও দিয়েছিল।  ব্ল্যাকমেইলারটি নিখোঁজ হয়ে যায়, জ্যাক ফেয়ারওয়েদার এই সিদ্ধান্তে উপনীত হন যে "সম্ভবত উইটোল্ড তার মৃত্যুদণ্ড কার্যকর করার ব্যবস্থা করেছিলেন"। 

==== ওয়ারশ বিদ্রোহ ====
১৯৪৪ সালের ১ আগস্ট যখন ওয়ারশ বিদ্রোহ শুরু হয়, তখন পাইলেকি  স্বেচ্ছাসেবক হিসেবে যোগ দেন। কেডিউ'স ক্রোব্রি II ব্যাটালিয়নের  প্রাথমিকভাবে, তিনি উত্তর শহরের কেন্দ্রস্থলে একজন সাধারণ সৈনিক হিসেবে দায়িত্ব পালন করেছিলেন, তার ঊর্ধ্বতনদের কাছে তার পদমর্যাদা প্রকাশ করেননি। বিদ্রোহের প্রথম দিকে অনেক অফিসার নিহত হওয়ার পর, পাইলেকি তার আসল পরিচয় প্রকাশ করেন এবং ওয়ারশের *শ্রোদমিয়েসসি* (শহরের কেন্দ্রস্থল) জেলায় মোতায়েন করা প্রথম "ওয়ারসজাওয়িঙ্কা" কোম্পানির কমান্ড গ্রহণ করেন। সেই বছরের ২রা অক্টোবর শেষ হওয়া বিদ্রোহের পতনের পর, তিনি জার্মানদের হাতে বন্দী হন। তাকে [[বাভারিয়া|বাভারিয়ার]] মুরনাউয়ের উত্তরে অবস্থিত পোলিশ অফিসারদের জন্য একটি যুদ্ধ-বন্দী শিবির অফলাগ VII-A তে পাঠানো হয়েছিল, যেখানে তিনি ২৯ এপ্রিল ১৯৪৫ সালে বন্দীদের মুক্তি না দেওয়া পর্যন্ত অবস্থান করেছিলেন।

=== যুদ্ধের পর ===
[[চিত্র:Pilecki_photo_1947.jpg|থাম্ব|পিলেকি, মোকোটো কারাগার, ওয়ারশ, ১৯৪৭]]
[[চিত্র:Proces_Pileckiego_1948-2.jpg|থাম্ব|পাইলেকি আদালতে, ১৯৪৮]]
১৯৪৫ সালের জুলাই মাসে, পাইলেকি ইতালির আনকোনায় লেফটেন্যান্ট জেনারেল ওয়াডিস্লাও অ্যান্ডার্সের অধীনে পোলিশ II কর্পসের [[সামরিক গোয়েন্দাগিরি|সামরিক গোয়েন্দা]] বিভাগে যোগদান করেন। ১৯৪৫ সালের অক্টোবরে, নির্বাসিত সরকার এবং সোভিয়েত-সমর্থিত [[বলেস্লাও বিরুত|বোলেস্লো বিয়ারুতের]] শাসনব্যবস্থার মধ্যে সম্পর্কের অবনতি ঘটতে থাকায়, অ্যান্ডার্স এবং তার গোয়েন্দা প্রধান [[লেফটেন্যান্ট কর্নেল]] স্ট্যানিস্লো কিজ্যাক পিলেকিকে পোল্যান্ডে ফিরে যাওয়ার এবং সোভিয়েত দখলদারিত্বের অধীনে বিদ্যমান সামরিক ও রাজনৈতিক পরিস্থিতি সম্পর্কে রিপোর্ট করার নির্দেশ দেন। ১৯৪৫ সালের ডিসেম্বরের মধ্যে তিনি ওয়ারশতে পৌঁছে যান এবং একটি গোয়েন্দা তথ্য সংগ্রহের নেটওয়ার্ক সংগঠিত করতে শুরু করেন। NIE সংগঠনটি ভেঙে দেওয়া হয়ে যাওয়ার পর, পাইলেকি প্রাক্তন *ZOW* এবং *TAP* সদস্যদের নিয়োগ করেন এবং নির্বাসিত সরকারের কাছে তথ্য প্রেরণ অব্যাহত রাখেন।

তার গোপন পরিচয় বজায় রাখার জন্য, পাইলেকি বিভিন্ন নামে বসবাস করতেন এবং ঘন ঘন চাকরি পরিবর্তন করতেন। তিনি একজন গয়না বিক্রেতা, বোতলের লেবেল রঙ করার কাজ করতেন এবং একটি নির্মাণ গুদামের রাতের ব্যবস্থাপক হিসেবে কাজ করতেন। যাইহোক, ১৯৪৬ সালের জুলাই মাসে তাকে জানানো হয় যে জননিরাপত্তা মন্ত্রণালয় তার পরিচয় প্রকাশ করেছে। অ্যান্ডার্স তাকে পোল্যান্ড ছেড়ে যাওয়ার নির্দেশ দেন, কিন্তু পাইলেকি তা মানতে অনিচ্ছুক ছিলেন কারণ দেশে তার একটি পরিবার ছিল এবং তার স্ত্রী তাদের সন্তানদের নিয়ে দেশত্যাগ করতে রাজি ছিলেন না, পাশাপাশি উপযুক্ত প্রতিস্থাপনের অভাবের কারণেও। ১৯৪৭ সালের গোড়ার দিকে, তার ঊর্ধ্বতনরা আদেশটি বাতিল করেন।

১৯৪৭ সালের ৮ মে [[সাম্যবাদ|কমিউনিস্ট]] কর্তৃপক্ষ কর্তৃক গ্রেপ্তার হওয়ার পর, পাইলেকিকে নির্যাতন করা হয়, কিন্তু অন্যান্য কর্মীদের সুরক্ষার জন্য, তিনি কোনও সংবেদনশীল তথ্য প্রকাশ করেননি। তার মামলার তত্ত্বাবধান করেছিলেন কর্নেল রোমান রোমকোস্কি। লেফটেন্যান্ট কর্নেল  সভাপতিত্বে একটি শো ট্রায়াল, ১৯৪৮ সালের ৩ মার্চ সংঘটিত হয়েছিল। পিলেকির বিরুদ্ধে অবৈধ সীমান্ত অতিক্রম, জাল নথি ব্যবহার, সামরিক বাহিনীতে যোগদানে ব্যর্থতা, অবৈধ আগ্নেয়াস্ত্র বহন, অ্যান্ডার্সের পক্ষে গুপ্তচরবৃত্তি, "বিদেশী সাম্রাজ্যবাদ" (নির্বাসিত সরকার) এর জন্য গুপ্তচরবৃত্তি এবং জননিরাপত্তা মন্ত্রণালয়ের বেশ কয়েকজন কর্মকর্তার বিরুদ্ধে হত্যার ষড়যন্ত্রের অভিযোগ আনা হয়েছিল। পিলেকি হত্যার অভিযোগ, সেইসাথে গুপ্তচরবৃত্তির অভিযোগ অস্বীকার করেছিলেন, যদিও তিনি I কর্পসকে তথ্য দেওয়ার কথা স্বীকার করেছিলেন, যার মধ্যে তিনি নিজেকে একজন অফিসার বলে মনে করতেন এবং এইভাবে দাবি করেছিলেন যে তিনি কোনও আইন ভঙ্গ করছেন না। তিনি অন্যান্য অভিযোগের জন্য দোষ স্বীকার করেছেন। ১৫ মে তার তিন সহকর্মীর সাথে তাকে মৃত্যুদণ্ড দেওয়া হয়। আউশভিৎজ থেকে বেঁচে যাওয়া বেশ কয়েকজনের ক্ষমা প্রার্থনা উপেক্ষা করা হয়েছিল; তাদের একজন প্রাপক ছিলেন পোলিশ প্রধানমন্ত্রী জোজেফ সিরানকিউইচ, যিনি নিজেও আউশভিৎজ থেকে বেঁচে যাওয়া একজন। সিরানকিউইচ, যিনি ইতিমধ্যেই বিচারে সাক্ষ্য দিয়েছিলেন, পরিবর্তে লিখেছিলেন যে পাইলেকির সাথে "রাষ্ট্রের শত্রু" হিসাবে কঠোর আচরণ করা উচিত। পরবর্তীতে, ২৫ মে ১৯৪৮ তারিখে, ওয়ারশের মোকোটো কারাগারে পিওত্র স্মিয়েতানস্কি পিলেকিকে মাথার পিছনে গুলি করে মৃত্যুদণ্ড দেন।   পিলেকির সহযোগীদের বেশ কয়েকজনকে একই সময়ে গ্রেপ্তার করা হয়েছিল এবং বিচার করা হয়েছিল, কমপক্ষে তিনজনের মৃত্যুদণ্ডও কার্যকর করা হয়েছিল; আরও বেশ কয়েকজনকে মৃত্যুদণ্ড দেওয়া হয়েছিল যা কারাগারে পরিণত হয়েছিল।  পাইলেকির সমাধিস্থল কখনও খুঁজে পাওয়া যায়নি, যদিও ধারণা করা হয় এটি ওয়ারশের পাওয়াজকি কবরস্থানে অবস্থিত।

== উত্তরাধিকার ==
পিলেকির জীবন নিয়ে বেশ কয়েকটি মনোগ্রাফ রচিত হয়েছে। ইংরেজিতে প্রথমটি ছিল জোজেফ গার্লিন্সকির *ফাইটিং আউশভিৎজ: দ্য রেজিস্ট্যান্স মুভমেন্ট ইন দ্য কনসেন্ট্রেশন ক্যাম্প* (১৯৭৫), এরপর এমআরডি ফুটের *সিক্স ফে্ইসেস অফ কারেজ* (১৯৭৮)। পোলিশ ভাষায় প্রথম ছিল উইসলাও জান উইসোকির *রটমিস্ট্রজ পিলেকি* (১৯৯৫), পরবর্তীতে অ্যাডাম সাইরার *ওচোটনিক ডো আউশউইৎস ১৯০১-১৯৪৮* (২০০০) প্রকাশিত হয়। ২০১০ সালে, ইতালীয় ইতিহাসবিদ মার্কো প্যাট্রিসেলি উইটোল্ড পাইলেকি সম্পর্কে একটি বই লিখেছিলেন, *ইল ভলোন্টারিও* (২০১০), যা সেই বছর ইতিহাসের আকুই পুরস্কার পেয়েছিল। ২০১২ সালে, পাইলেকির আউশভিৎজ ডায়েরিটি গার্লিন্সকি ইংরেজিতে অনুবাদ করেন এবং *"দ্য আউশভিৎজ ভলান্টিয়ার: বিয়ন্ড ব্রেভারি"* শিরোনামে প্রকাশিত হয়।  পোল্যান্ডের প্রধান রাব্বি, মাইকেল শুড্রিচ, পিলেকির প্রতিবেদনের ২০১২ সালের ইংরেজি অনুবাদের ভূমিকায় লিখেছেন: "ঈশ্বর যখন মানুষকে সৃষ্টি করেছিলেন, তখন ঈশ্বরের মনে ছিল যে আমরা সকলেই ক্যাপ্টেন উইটোল্ড পিলেকির মতো ধন্য স্মৃতির অধিকারী হব।"  ঐতিহাসিক নরম্যান ডেভিস একই অনুবাদের ভূমিকায় লিখেছেন: "যদি এমন কোনও মিত্রবাহিনীর বীর ছিলেন যিনি স্মরণীয় এবং উদযাপনের যোগ্য ছিলেন, তবে তিনি ছিলেন এমন একজন ব্যক্তি যার সমকক্ষ খুব কম।" অতি সম্প্রতি অ্যাডাম জে. কোচের ২০১৮ সালের বই *"এ ক্যাপ্টেন'স পোর্ট্রেট: উইটোল্ড পাইলেকি – মার্টার ফর ট্রুথ"*  এবং জ্যাক ফেয়ারওয়েদারের ২০১৯ সালের বই *"দ্য ভলান্টিয়ার: দ্য ট্রু স্টোরি অফ দ্য রেজিস্ট্যান্স হিরো হু ইনফিল্ট্রেটেড আউশভিৎস"* -এর বিষয়বস্তু ছিলেন পিলেকি, যা কোস্টা বুক অ্যাওয়ার্ডের বিজয়ী।

১৯৯০-এর দশক থেকে, [[Fall of communism in Poland|পোল্যান্ডে কমিউনিজমের পতনের]] পর এবং পরবর্তীকালে [[Political rehabilitation|পিলেকির পুনর্বাসনের]] পর তিনি জনপ্রিয় আলোচনার বিষয় হয়ে উঠেছেন। পোল্যান্ডের বেশ কয়েকটি প্রতিষ্ঠান, স্মৃতিস্তম্ভ এবং রাস্তার নামকরণ করা হয়েছে তাঁর নামে। ১৯৯৫ সালে, তিনি [[Order of Polonia Restituta|অর্ডার অফ পোলোনিয়া রেস্টিটুটা]] এবং ২০০৬ সালে সর্বোচ্চ পোলিশ সম্মাননা, [[Order of the White Eagle (Poland)|অর্ডার অফ দ্য হোয়াইট ঈগল]]) পুরস্কারে ভূষিত হন।  ৬ সেপ্টেম্বর ২০১৩ তারিখে, জাতীয় প্রতিরক্ষা মন্ত্রী তার কর্নেল পদে পদোন্নতির ঘোষণা দেন। ২০১২ সালে, পাওয়াজকি কবরস্থানের আংশিক খনন করা হয়েছিল, তার দেহাবশেষ খুঁজে পাওয়ার উদ্দ্যেশে, কিন্তু তা ব্যর্থ প্রচেষ্টা ছিলো।

২০১৬ সালে, [[Ostrów Mazowiecka|অস্ট্রো মাজোইয়েক্কায়]];*দ্য পিলেকি ফ্যামিলি হাউস মিউজিয়াম* (*ডম রডজিনি পাইলেকিচ*) প্রতিষ্ঠিত হয়; এটি আনুষ্ঠানিকভাবে ২০১৯ সালে খোলা হয়েছিল, তবে এর স্থায়ী প্রদর্শনী এখনও প্রস্তুত করা হচ্ছে যা ২০২২ সালের মে মাসে জনসাধারণের জন্য উন্মুক্ত করার পরিকল্পনা করা হয়েছে। ২০১৭ সালে পিলেকি ইনস্টিটিউট প্রতিষ্ঠা করা হয়, এটি একটি পোলিশ সরকারি প্রতিষ্ঠান যা ১৯১৭-১৯৯০ সালে যুদ্ধাপরাধ এবং শান্তি বা মানবতার বিরুদ্ধে অপরাধের শিকার পোলিশদের সাহায্যকারী ব্যক্তিদের স্মরণ করে।

রাইজার্ড বুগাজস্কি পরিচালিত ২০০৬ সালের ফিল্ম *স্মিয়ের্ক রটমিস্ট্রজা পিলেকিগো* (*দ্য ডেথ অফ ক্যাভালরি ক্যাপ্টেন পিলেকি*)তে, পিলেকিকে ভিত্তিহীন অভিযোগের মুখোমুখি একজন নীতিগতভাবে ত্রুটিহীন ব্যক্তি হিসাবে উপস্থাপন করে। আখ্যানের কাঠামোটি একজন সাধুর ([[Martyrology|শহীদত্বের]] কথা মনে করিয়ে দেয়, যেখানে ঈশ্বরের প্রতি বিশ্বাসের পরিবর্তে দেশের প্রতি বিশ্বাস স্থান পেয়েছে।

২০১৪ সালে সুইডিশ ব্যান্ড সাবাটন *হিরোস* অ্যালবামে তাকে নিয়ে একটি গান *ইনমেট ৪৮৫৯* রেকর্ড করে।

মার্সিন কোয়াসনি পরিচালিত ২০১৫ সালের একটি চলচ্চিত্র *পিলেকি(ফিল্ম )*-এ, পিলেকিকে একজন স্বাধীনতা-আন্দোলনের সাধক হিসাবে চিত্রিত করা হয়েছে। এই পবিত্রকরণের অনুভূতি সৃষ্টি করা হয়েছে যাচাই করা ঐতিহাসিক তথ্যের পাশাপাশি নাটকীয় দৃশ্য সংযোজনের মাধ্যমে। চলচ্চিত্রটিতে পিলেকিকে এমন কাজ করতে দেখা যায়, যা একজন সাধারণ মানুষের পক্ষে অসম্ভব, এবং তিনি সবচেয়ে কঠিন নির্যাতনের মধ্যেও নিজের দেশপ্রেম ও বিশ্বাস অটুট রাখেন।

== চিত্রশালা ==
<gallery>
<gallery widths="170" heights="200">

চিত্র:Witold_pilecki_pomnik_park_jordana_krakow.jpg|alt=Monument to Pilecki in Kraków| ক্রাকোতে পিলেকির স্মৃতিস্তম্ভ
চিত্র:2017_Pomnik_Witolda_Pileckiego_w_Warszawie.jpg|alt=Monument to Witold Pilecki in Warsaw| ওয়ারশতে উইটোল্ড পিলেকির স্মৃতিস্তম্ভ
</gallery>

== তথ্যসূত্র ==


== আরও জানতে পড়ুন ==

* 
* 
* Gawron, W. *Ochotnik do Oświęcimia* [*Volunteer for Auschwitz*]. Calvarianum: Auschwitz Museum, 1992.
* Adam J. Koch. [https://freedompublishingbooks.com.au/advanced_search_result.php?keywords=pilecki&x=0&y=0 *A Captain's Portrait Witold Pilecki – Martyr for Truth*]. Freedom Publishing Books, Melbourne Australia, 2018. [[ISBN (identifier)|ISBN]]&nbsp;.

== বহিঃসংযোগ ==

* ওয়ারশ বিদ্রোহ জাদুঘরে [https://www.1944.pl/powstancze-biogramy/witold-pilecki,34694.html পাইলেকির জীবনী]
* [http://www.polandpolska.org/dokumenty/witold/raport-witolda-1945.htm পোলিশ ভাষায় আউশউইৎজ থেকে উইটোল্ড পাইলেকির প্রতিবেদন] (    ) ) 
* [http://www.polandpolska.org/dokumenty/witold/raporty-witolda.htm পাইলেকির অতিরিক্ত প্রতিবেদন] ( ) ) 
* 
* [https://www.bbc.com/reel/video/p0b711n3/the-man-who-volunteered-to-be-imprisoned-in-auschwitz?tblci=GiB2hX_FNGo005FMsDCDxFUoUTAdga1SU7pQEDUwJgbWdCCMjFQowI-rg9-K1MZf#tblciGiB2hX_FNGo005FMsDCDxFUoUTAdga1SU7pQEDUwJgbWdCCMjFQowI-rg9-K1MZf *যে ব্যক্তি স্বেচ্ছায় আউশভিটসে কারারুদ্ধ হতে চেয়েছিলেন'', পিলেকি সম্পর্কে একটি স্বল্পদৈর্ঘ্য চলচ্চিত্র, বিবিসি রিল]

বিষয়শ্রেণী:১৯৪৮-এ মৃত্যু
বিষয়শ্রেণী:১৯০১-এ জন্ম
বিষয়শ্রেণী:পোলীয় ভাষার লেখা থাকা নিবন্ধ
বিষয়শ্রেণী:গোয়েন্দা এজেন্ট
বিষয়শ্রেণী:বন্দুকবাজ দল দ্বারা মৃত্যুদন্ড কার্যকর করা ব্যক্তি
বিষয়শ্রেণী:দ্বিতীয় বিশ্বযুদ্ধের ব্যক্তি
বিষয়শ্রেণী:মৃত্যুদণ্ড কার্যকর হওয়া ব্যক্তি
বিষয়শ্রেণী:যুদ্ধবন্দি
বিষয়শ্রেণী:পোলীয়–সোভিয়েত যুদ্ধের ব্যক্তি
বিষয়শ্রেণী:দ্বিতীয় বিশ্বযুদ্ধ প্রতিরোধ সদস্য
বিষয়শ্রেণী:২০শ শতাব্দীতে মৃত্যুদণ্ড কার্যকর হওয়া ব্যক্তি
বিষয়শ্রেণী:২০শ শতাব্দীর সামরিক কর্মকর্তা
বিষয়শ্রেণী:পোলীয় ব্যক্তি
বিষয়শ্রেণী:গুপ্তচর
বিষয়শ্রেণী:দ্বিতীয় বিশ্বযুদ্ধের সামরিক কর্মকর্তা
বিষয়শ্রেণী:২০শ শতাব্দীর পোলীয় ব্যক্তি
বিষয়শ্রেণী:মৃত্যুদণ্ড কার্যকর হওয়া রাজনীতিবিদ
বিষয়শ্রেণী:ফ্যাসিবাদ বিরোধী
বিষয়শ্রেণী:ইংরেজি উইকিপিডিয়া থেকে অনূদিত পাতাসমূহ